Základná škola s materskou školou - Alapiskola és Óvoda

Lipová 115

Krásnohorské Podhradie – Karsznahorkaváralja

**Vnútorný predpis školy proti záškoláctvu – plnenie povinnej školskej dochádzky**

Na základe legislatívy:

Zákona NR SR č. 245/2008 Z.z. o výchove a vzdelávaní ( školský zákon)

Zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov

Vyhlášky MŠ SR č. 320/2008 Z.z. o základnej škole

Zákon č.317/1990 Zb. zákon o priestupkoch

**1. Kontakty k riešeniu povinnej školskej dochádzky :**

|  |  |  |
| --- | --- | --- |
| Subjekty: | Adresa: | T.č: |
| Základná škola | Lipová 115 – Krh. Podhradie | 058/734 30-31 |
| Materská škola | Pokroková 189 | 058/734 27-12 |
| Obec- Krásnohorské Podhradie | Hradná 168 | 058/**732 54-31** |
| ÚPSVaR - Rožňava | Šafariková |  |
| CPPPaP - Rožňava | Letná |  |
| Polícia | Rožňava |  |

Záškoláctvo patrí medzi závažné sociálno – patologické javy, je neospravedlnená neprítomnosť – úmyselná absencia vyučovania bez vedomia rodičov (resp. zákonných zástupcov). Na záškoláctvo by sme nemali pozerať ako na fakt, ale mali by sme ho vnímať ako určitú reakciu dieťaťa, ktoré nie je schopné situáciu riešiť inak ako únikom. Pravé záškoláctvo – žiak do školy nechodí, rodičia o žiakovej absencii netušia.

Záškoláctvo s klamaním rodičov – keď dieťa dokáže presvedčiť rodičov, že mu je zle.

Záškoláctvo s vedomím rodičov – keď dieťa so súhlasom rodiča nechodí do školy. Často býva dôvodom skutočnosť, že rodič dieťa potrebuje doma na nejakú pomoc.

Každý priestupok je potrebné posudzovať a hodnotiť individuálne, v prípade zlyhávajúcej intervencie pedagóga je potrebné nadviazať kontakt s rodinou dieťaťa, po vzájomnej konzultácii a dohode je vhodné navrhnúť návštevu psychológa. Pedagóg by nemal chápať záškoláctvo len ako správanie sa žiaka, ktoré mu sťažuje jeho pedagogickú činnosť, ale aj ako určitú reakciu dieťaťa, ktoré nie je schopné adekvátnym spôsobom riešiť svoju situáciu.

**2. Príčiny záškoláctva:**

Pri skúmaní príčin záškoláctva môžeme prísť k niekoľkým záverom – záškoláctvo môže spočívať v negatívnom vzťahu žiaka ku škole, vo vplyve rodinného prostredia, či v iných dôvodoch. Žiak by mal tráviť v škole podstatnú časť dna. Škola ako organizovaná inštitúcia pomáha rozvíjať všetky stránky osobnosti žiaka. Ak má však žiak negatívny vzťah ku škole, môže z nej unikať. Dôvodov pre vytvorenie

negatívneho vzťahu môže byť viacero:

**Kategórie záškoláctva:**

**a. Pravé záškoláctvo:**

Rodič ani netuší, že jeho dieťa nechodí do školy. (  Dieťa ráno odchádza z domu „akože „ do školy ).

**b. Záškoláctvo s klamaním rodičov:**

( Rodičia sú slabí na boj s dieťaťom, ticho súhlasia s neskutočnou bolesťou hlavy a pod.)

**c. Záškoláctvo s vedomím rodičov:**

( Dieťa nechodí do školy s vedomím rodičov, ktorým na PŠD nezáleží alebo dieťa potrebujú doma).

**Príčiny záškoláctva:**

**a. Negatívny vzťah žiaka ku škole:**

***-*** Neúspech žiaka v škole ( slabo prospievajúci a neprospievajúci žiaci, často sú za svoje neúspechy trestaní, ponižovaní, zosmiešňovaní – demotivácia ).

- Zvýhodňovanie ostatných žiakov ( dvojitý meter na žiakov ...).

- Komunikačné problémy.

- Nepodchytené poruchy učenia.

- Prílišné očakávania .

- Konfrontácia s rovesníkmi ( treba použiť aj konfrontáciu so sebou samým – poukázať na postupné zlepšovanie ).

- Neprimerané úlohy pre žiaka, žiak sa môže nudiť.

- Zlé sociálne vzťahy, nepriaznivá školská atmosféra.

- Šikanovanie.

**b. Vplyv rodinného prostredia:**

- Starostlivosť o mladších súrodencov.

- Obdobie sociálnych dávok, nákupy s rodičmi.

- Neusporiadané rodinné pomery.

- Fetovanie zo strany rodičov, alkoholizmus.

- Výchova založená na príkazoch a zákazoch.

- Nezáujem zo strany rodičov, nedôslednosť.

- Zlý príklad zo strany rodičov a okolia.

**c. Iné dôvody**

Správanie ovplyvnené separačnou úzkosťou – ide o poruchu pre ktorú sú typické dva znaky – poruchy spánku a vyhýbanie sa v škole. V závažnejších formách sa prejavujú ako školská fóbia.

Byť poza školu , preto aby som mal prijemné zážitky- pozeranie televízie, hranie na počítači, návšteva herne ...

Snaha o upútanie pozornosti rovesníkov, dospelých.

Rovesnícky tlak- môže byť tiež jednou s príčin záškoláctva – zvýšený je hlavne vtedy, ak sa skupinky rovesníkov dohodnú na absencii v škole.

**3. Povinnosti zákonného zástupcu ohľadom plnenia povinnej školskej dochádzky**

|  |  |  |
| --- | --- | --- |
| **Zákon** | **Znenie** | **Poznámky** |
| 245/2008Z.z, § 19, odsd.1,2  245/2008-   § 144 ods.8 | Od plnenia povinnej školskej dochádzky nemožno nikoho oslobodiť!  ZZ dieťaťa je povinný prihlásiť dieťa na plnenie PŠD a dbať o to, aby dieťa dochádzalo do školy pravidelne a včas, ak mu nezabezpečí inú formu vzdelávania, dôvody neprítomnosti dieťaťa na výchove a vzdelávaní doloží dokladmi v súlade so školským poriadkom |  |

**4. Zanedbávanie povinnej školskej dochádzky**

|  |  |  |
| --- | --- | --- |
| **Zákon** | **Znenie** | **Poznámky** |
| 596/2003-   § 5 ods.11  Trestný zákon  § 211 | ZZ nedbá o plnenie PŠD ak, neprihlási dieťa na PŠD.  Ak dieťa neospravedlnene vynechá viac ako **15** vyučovacích hodín v mesiaci- naplnia skutkovú podstatu priestupku.  Viac ako 100 neospravedlnených hodín v jednom školskom roku sa považuje za trestný čin.  Rodič v danom mesiaci dva dni potvrdzuje samo – ospravedlnením ústne alebo písomne. Päť a viac vymeškaných hodín ospravedlňuje detská lekárka  zápisom do žiackej knižky.  Rodič ospravedlnenie musí predložiť do 24 – 48 hodín od vymeškania žiaka. | ObÚ môže uložiť pokutu do výšky 331,50€ |

**5. Povinnosti triedneho učiteľa pri zanedbávaní povinnej školskej dochádzky**

|  |  |  |
| --- | --- | --- |
| **Zákon** | **Znenie** | **Poznámky** |
| 596/2003-   § 5 ods.10 | Evidenciu dochádzky vedie každý učiteľ, ktorý podľa rozvrhu vykonáva výchovno- vzdelávací proces v triede. Dochádzku žiakov zapíše do TK. Triedny učiteľ vedie evidenciu dochádzky v TV. Pri vymeškaní a neospravedlnení jednej a šiestich vyuč. hodín, oznámi túto skutočnosť triedny učiteľ ZZ- upozorňuje slovne . Pri 10 VH triedny učiteľ privolá rodiča na pohovor. Pri uskutočnení pohovoru TU urobí záznam do TV. Nad 15 NH triedny učiteľ vypíše oznámenie o nepravidelnú školskú dochádzku .  Triedny učiteľ, patričnú dokumentáciu odovzdá zástupcovi školy vždy v posledný pracovný deň v kalendárnom mesiaci. Zástupca školy zašle príslušné oznámenie do 3 kalendárnych dní nasledujúceho mesiaca obecnému úradu, kde má ZZ trvalý pobyt a ZZ žiaka.  Triedny učiteľ vždy na začiatku školského roka oboznámi rodičov so školským poriadkom školy, povinnosťami a právami rodiča, povinnosťami a právami žiaka a poučenie dá podpísať zákonnému zástupcovi žiaka. | Slovné upozornenie  Pohovor  Oznámenie o zanedbávaní PŠD 1 x OvÚ – Krh. Podhradie.  Nad 15 NH je obec povinná oznámiť ÚPSVaR Rožňave. |
| Vyhl.č. 320/2008  § 10 ods.5  Zákon 372/1990  Zákon 219/1996 | ZZ nedbá o riadne plnenie PŠD dieťaťa, ak je ohrozená jeho výchova a výživa  škodlivými vplyvmi, najmä alkoholizmom a užívaním omamných látok zákonného zástupcu, triedny učiteľ oznámi túto skutočnosť: zástupcovi školy obci, polícií, ÚPSVa R v Rožňave |  |
| 305/2005 Z.z. | Ak žiak spácha trestný čin alebo priestupok v čase vyučovania, oznámi vedenie školy túto skutočnosť PZ s návrhom na uloženie výchovných opatrení alebo zásah do rodičovských práv podľa zákona. | PZ v Rožňave |

**6. Povinnosti  obce**

|  |  |  |
| --- | --- | --- |
| Zákon | Znenie | Poznámky |
| 596/2003 Z.z., §37 a 37a | Ak žiak vymešká viac ako 60 neospravedlnených hodín. | Obec je povinná začať priestupkové konanie. |
| 513/2010  §4, ods.3 | Ak má žiak 60 neospravedlnených hodinách | Obec stiahne sociálne dávky na o 50% |
| 596/2003-   § 6 ods.4 | Pri zanedbávaní PŠD alebo ohrození výchovy a vzdelávania maloletého postupuje obec  podľa zákona č. 372/1990 Zb. o priestupkoch Informuje Úrad práce, soc. vecí a rodiny Sabinov | Prejedná ,môže uložiť pokutu, pokarhanie ,napomenutie |
| Trestný zákon 300/2005Z.z.,  § 211 ods. 1 písm. d) | V prípade, že i napriek prijatým opatreniam sa školská dochádzka nezmení, je potrebné zo strany obce podávať podnety na trestné stíhanie zákonných zástupcov. | Obec |
|  |  |  |

**7. Plán činnosti školy proti záškoláctvu**

Venovať zvýšenú pozornosť neospravedlnený hodinám žiakov alebo častým vymeškaným hodinám, a to bez ohľadu na fakt, že sú ospravedlnené.

Problematike záškoláctva sa venovať priebežne po celý rok a zahrnúť ho do programu školy.

Organizovať mimo školské aktivity pre žiakov: Podľa možnosti zorganizovať besedu s policajtom na tému : Kriminalita mládeže

T: priebežne Z: triedny učitelia, vedenie školy

Zúčastniť sa na pravidelných stretnutiach s pracovníkmi CPPP a P.

Na hodinách ETV diskutovať na tému: Záškoláctvo

Na hodinách monitorovať sociálne vzťahy v triede a zlepšovať klímu v triedach.

Keď dôjde ku záškoláctvu iniciovať individuálny rozhovor žiaka s učiteľom, snažiť sa zistiť, čo je možná príčina žiakovej absencie na vyučovaní, prejaviť záujem o to, čo sa deje, nastoliť dôsledky vyhýbania sa škole.

Preukázateľným spôsobom pozvať rodiča na pohovor, informovať ho o vzniknutej situácii .

Spolupráci s rodinnou sa pokúsiť o návrat žiaka do školy ( mnohí záškoláci sa po dlhšej absencii boja návratu – reakcie spolužiakov, učiteľov, návalu povinností ... )

Priestupky voči žiakom za opakované porušovanie vnútorného poriadku zanedbávaním povinnej školskej dochádzky riešiť nasledovnými opatreniami na posilnenie disciplíny: - pokarhanie triednym učiteľom , pokarhanie RŠ, znížená známka zo správania , v prípade opakovaného neopodstatneného vymeškávania – vylúčenie zo školy.

T: priebežne Z: triedny učitelia a vedenie školy

OPATRENIA NA ZAMEDZENIE ZÁŠKOLÁCTVA

V spolupráci s triednymi učiteľmi sledovať často chýbajúcich žiakov ,dôsledne zisťovať príčiny ich absencie, uskutočňovať s nimi osobné pohovory. Písomne registrovať prípady záškoláctva i závažnejšie disciplinárne priestupky žiakov a nadviazať osobný kontakt s rodičmi týchto žiakov.

T: priebežne Z: triedni učitelia, vedenie školy

Zaistiť v súlade s pracovným poriadkom zvýšený dozor pedagogických zamestnancov cez prestávky, pred začiatkom vyučovania, po jeho skončení i v čase mimo vyučovania žiakov.

T: priebežne Z: všetci vyučujúci

Na pracovných poradách priebežne hodnotiť úroveň dochádzky a príčiny absencie žiakov .

T: priebežne Z: triedni učitelia, vychovávateľa, vedenie školy

Sledovať žiakov a systematicky monitorovať ich problémy v učení, no najmä vo výchove, najmenšie odchýlky v správaní pozorne analyzovať a prípadné problémy ihneď riešiť.

T: priebežne Z: výchovný poradca, všetci vyučujúci

Riešeniu záškoláctva pristupovať citlivo. Zistiť hlavnú príčinu chodenia poza školu, aby sa následne mohol udeliť žiakovi primeraný trest podľa vnútorného poriadku školy. Pokiaľ sa u žiakov objavujú problémy so záškoláctvom pravidelne, využívať služby pracovníkov pedagogicko-psychologických centier alebo urobiť i špeciálne psychologické vyšetrenie .

T: priebežne Z: triedni učitelia, vedenie školy

Neprítomnosť žiaka, dopredu neohlásenú ,sú zákonní zástupcovia žiaka povinný triednemu učiteľovi oznámiť najneskôr do dvoch dní. Ak tak neurobia, potom triedny učiteľ s nimi naviaže kontakt, ale nie je povinný absenciu žiaka ospravedlniť.

T: priebežne Z: triedni učitelia

Po ukončení neprítomnosti žiak predkladá písomné ospravedlnenie v žiackej knižke. Pokiaľ neprítomnosť žiaka ospravedlňuje zástupca žiaka, môže v odôvodnených prípadoch škola vyžadovať lekárske potvrdenie o chorobe či iný úradný doklad potvrdzujúci dôvod neprítomnosti, aby nedochádzalo k záškoláctvu s podporou rodičov.

T: priebežne Z: triedni učitelia

Uplatnením všetkých dostupných zákonných prostriedkov a opatrení predchádzať nadmernému vymeškávaniu neprospievajúcich žiakov

T: priebežne Z: všetci vyučujúci

Žiakov uvoľňovať z vyučovania alebo ospravedlniť z týchto dôvodov:

- choroba

- lekárom nariadený zákaz dochádzky do školy

- mimoriadne nepriaznivé poveternostné podmienky

- náhle prerušenie premávky hromadných dopravných prostriedky

- mimoriadne udalosti v rodine

- účasť žiaka na organizovanej športovej príprave, na súťažiacich, prípadne v štátnej reprezentácii

- iné závažné udalosti, ktoré znemožňujú jeho účasť v škole na základe posúdenia riaditeľa školy

T: priebežne Z: triedni učitelia

Vykonať občasnú spätnú kontrolu lekárskych potvrdení v spolupráci s ošetrujúcim lekárom v podozrivých prípadoch.

T: priebežne Z: triedni učitelia

Organizovať mimoškolské aktivity pre žiakov – záujmové krúžky, športové aktivity, exkurzie

T: priebežne Z: všetci vyučujúci ,vedenie školy

Triedny učiteľ vykoná návštevu rodín ak sa školská dochádzka nezlepší

T: priebežne Z: všetci vyučujúci ,vedenie školy

**8. Čo robiť, ako predchádzať a ako  riešiť  zanedbávanie PŠD**

**a. Odporúčania pre učiteľov**

 Venovať zvýšenú pozornosť častým vymeškaným hodinám aj vtedy, ak sú ospravedlnené. Nepodceňovať fakt už prvej vymeškanej neospravedlnenej hodine.

Záškoláctvu sa venovať priebežne celý rok – vyhodnocovať na pracovných poradách.

Organizovať mimoškolské aktivity pre žiakov.

Sústavne monitorovať vzťahy v triede, zlepšovať jej klímu.

Pri prvých náznakoch záškoláctva porozprávať sa so žiakom, snažiť sa zistiť, čo je možná príčina žiakovej absencie, prejaviť záujem o to, čo sa so žiakom  deje, nebyť ľahostajný  k aj najmenším náznakom problému.

Pozvať rodiča na pohovor, informovať ho o vzniknutej situácii – za prítomnosti ďalšieho pedagóga, asistenta učiteľa – výchovného poradcu, urobiť záznam z pohovoru.

V spolupráci s rodinou sa pokúsiť o návrat žiaka do školy / odstrániť reakcie spolužiakov, učiteľov, usmerniť nával povinností ./

Dohodnúť so žiakom i ostatnými pedagogickými zamestnancami plán plnenia zameškaných školských povinností .

**B. Odporúčania pre rodičoV**

Nepodceňovať problém, nevytvárať s dieťaťom koalíciu voči škole, nenechať sa dieťaťom

manipulovať, neponechávať ho neodôvodnene z vyučovania doma.

Pravidelne a intenzívne sa zaujímať o dochádzku dieťaťa do školy ( pravidelné návštevy a konzultácie rodiča v škole.....).

Zaujímať sa o emočný vývin dieťaťa, o jeho postavenie v školskom kolektíve, o sociálne vzťahy dieťaťa, spolu so školou vytvoriť dieťaťu bezpečné prostredie.

Dôsledne zvážiť, či na dieťa nie sú kladené príliš vysoké nároky, ktoré nie je schopné zvládnuť, rešpektovať reálne možnosti dieťaťa vzhľadom k jeho možnostiam.

Pomôcť dieťaťu nekonfliktne riešiť jeho aktuálne problémy, stanoviť jasné pravidlá a hlavne dodržiavať ich, respektívne ich riešiť s TU.

Neriešiť ťažkosti dieťaťa častým striedaním škôl, veľmi často je táto stratégia iba presúvaním riešení problému, a nie jeho skutočným riešením.

Pri stupňovaní problémov vyhľadať pomoc odborníkov ( psychológa, špeciálneho pedagóga a pod. ).

V Krh. Podhradí, dňa: 03.09.2012 Vypracovala: Mgr. Agnesa Stupáková

riad školy

Prerokovaný dňa: 30.08.2012

Účinnosť: 03.09.2012

|  |  |
| --- | --- |
| Pedagogickí zamestnanci | Podpis |
| Mgr. Annamária Kustván |  |
| Mgr. Emese Üvegešová |  |
| Mgr. Agnesa Stupáková |  |
| Mgr. Zuzana Orosz Die |  |
| Mgr. Helena Ulbriková |  |
| Irene Demjénobá |  |
| Alžbeta Mankobá |  |